เรื่องร้องเรียน (ร้องเรียน,เสียงรบกวน,สอบถาม) วันที่ 2023-10-14 15:19:46 — แขวงคลองสองต้นนุ่น เขตลาดกระบัง กรุงเทพมหานคร
ร้านเหล้าเปิดโล่งชื่อร้าน The Camp at ร่มเกล้า เล่นดนตรีสดใช้เสียงดังทุกวันเวลา 20.00 น. - 01.00 น. เคยแจ้งเรื่องผ่านเข้ามาทาง TraffyFondue หลายครั้งแล้วเรื่องถูกส่งไปที่ สน เคหะร่มเกล้า และได้รับการตอบกลับมาเป็นแพทเทิร์นเดิมว่าร้านได้แก้ไขปัญหาเสียงดังมีการเรียกมาตักเตือนแล้วแต่ปัจจุบันร้านยังใช้เสียงดังและไม่ได้แก้ปัญหาใดๆ จึงโทรเข้าไปสอบถามทางสนเคหะร่มเกล้า ปรากฎว่าเจ้าหน้าที่เข้าไปแจ้งและพูดคุยกับร้านหลายรอบแล้ว แต่ร้านมีพฤติกรรมเดิมๆซ้ำๆและเจ้าหน้าที่ไม่มีอำนาจในการสั่งปิดร้าน เป็นอำนาจของทางเขตที่ออกใบอนุญาตให้กับร้านให้ร้องเรียนเข้าไปทางเขตลาดกระบัง ซึ่งได้ทำการโทรเข้าเบอร์ 1555 และแจ้งเรื่องไว้ที่เคส #VL34LJ ในเรื่องการสอบถามเรื่องใบอนุญาตการประกอบกิจการว่าดำเนินการถูกต้องหรือไม่ และออกใบอนุญาตได้อย่างไรให้มีการใช้เสียงดังยามวิกาลในลักษณะร้านเปิดโล่งสร้างความรำคาญให้แก่ประชาชนที่พักอาศัยในชุมชน จึงอยากให้เขตเข้ามาตรวจสอบ แต่เคสดังกล่าวที่แจ้งเข้าไปทางเขตลาดกระบังกลับโยนเรื่องกลับมาให้ทางสนเคหะร่มเกล้า โดยที่เป็นอำนาจหน้าที่ของทางเขตลาดกระบัง จึงอยากให้ทางเขตลาดกระบังดูใบอนุญาตการประกอบกิจการของร้านว่าทำถูกต้องหรือไม่และลงพื้นที่เพื่อมาตรวจสอบร้านดังกล่าวเวลา 20.00 - 01.00 น. ของทุกวันที่มีการใช้เสียงดังว่าผิดหรือไม่ รบกวนส่งเรื่องดังกล่าวให้เจ้าหน้าที่เขตลาดกระบังดำเนินการ เพราะประชาชนที่อาศัยบริเวณนี้เดือดร้อนจากพฤติกรรมของผู้ประกอบการร้านนี้มาก ขอบคุณครับ